《鉴亭话别示及门诸子 其一》
清代·郭柏荫

砥砺前修纵未能，敢虚忠告负良朋。昆仑发水分千派，宗动窥天洞九层。

吾道酸咸当领取，世途夷险总肩承。高歌青眼相期处，不独云梯把袂登。

作者简介：（?—1884）清福建侯官人，字远堂。道光十二年进士。授编修。咸丰间会办本省团练，擢郎中。同治间历官江苏、广西、湖北巡抚，署湖广总督，曾镇压京山会党。旋以病乞归。